Теодор Траянов
Скръб

chitanka.info

Чернее в гората

самотна борика,

приветно я милват

пак майски лъчи,

нечакано сълзи

унесено бликат

из молещи кротко

зелени очи:

над рамо й песен

мечтана, игрива

пришелец незнайник

нашепва и пей,

насъне тя горко

се само засмива

и тъмните вейки

безмълвно люлей.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.